Fa ity tonga rajery tompo-trano, aviavy sy vonombonona hatrany kanjo niahotra tampoka nahita azy telo mianaka ha! Toa ingahy rajery izany! Hoy ny mpitandrina eny tompoko, hoy rajery ary ahoana izany misy olona maromaro ato izany? Efa nifindra angaha ry ingahy rakoto mbola ao izy ry ingahy rajery, hoy ny mpitandrina, saingy saingy ahoana? 44- zoma 07 novambra 1969, iv lah 4054 ary inona kosa moa no anton-dianao, azafady? Hoy razafy izany hoe fantatrareo ihany angamba fa izaho no tompon’ity trano ipetrahany ity. Nanome fotoana azy hatramin’ny rahampitso maraina aho hialany eto ary saika hijery azy koa momba ny vola tsy mbola voaloany satria. Nihabahaba be ihany rajery fa nifantoka mafy taminy ny mason’ireo niresahany raha izany no izy, tompokolahy, hoy razafy dia efa niala ry ingahy rakoto, ary tsy niala fe niala mihitsy fa lasan-davitra mihitsy lasa lavitra ahoana? Hoy rajery maty vao izao hariva izao izy mivady, hoy razafy. Nivandravandra tahaka ny hipotsaka ny mason-drajery maty hoe ? Hoy izy. Maty ahoana ? Izy mivady no indray maty? -maty ka maty ahoana? Ary izahay koa mbola samy variana mieritreritra eto lalina izany! Lalina! Hoy rajery, tsy nahita hilazana izay tao anatiny fa hono, ho aho, ry ingahy mpitandrina, hoy razafy, sao dia hanazava amintsika bebe kokoa izao raharaha izao ilay taratasy navelany ho anao oadray! Fa saika hadinoko tokoa. Aleo ho vakintsika. Nosokafany ny valopy dia novakiny mafy ho ren’izy telo lahy any ingahy mpitandrina, betsaka ny resaka efa nifanaovantsika, nefa ity dinika farany ity dia tsy maintsy avelako. Nanao izay rehetra tratry ny heriko aho mba hananganana fahasambarana ampy ho an’ny ankohonako, rehefa avy nizaka ny mafy. Izay varavarana rehetra nodoniko anefa dia nirindrim-belona avokoa. Tsy hitan’ny olona ety ivelany ny fahorianay, tsy fantany ny fahorian-tsaiko. Adidiko anefa ny manintona ny sain’ny olona hijery ireo zanako, izay mba tokony hanana fiainan-tsambatra tahaka ny zana-bahoaka rehetra. Ny tenako efa osa tsy hahavita intsony ny asa rehetra ilaina, koa hany heriko dia ny androko kely sisa no faranako. Ary arahiko an’ity taratasy ity mba ho tsapanao sy izay rehetra mahalala ny tantaranay, ny antony amaranako ny fiainako. Hilaza angamba ny sasany fa hakanosana ny ahy. Kanefa tsy misy tsy nataoko izay rehetra azoko natao ka tratry ny heriko. Na izay voninahitra kely nananako na ny hambompoko amin’ny maha- olona ahy ary izay tsy ho voatanisako dia tsy nisy tsy nataoko sorona, koa tsy hitako afa-tsy izao antson’ny famoizam-poko izao no afaka hanaitra ny olona hiantra ireo zanako. 45- sabotsy 08 novambra 1969, iv lah 4055 fantatro fa ianao dia tsy hankasitraka ahy velively amin’ny maha-mpitandrina anao. Ary angamba koa hisy hihevitra fa lasa any amin’ny afobe aho, fa ho lazainy ho mandingana ny didin’andriamanitra. Na dia ho any aza anefa ny fanahiko, raha toa ka ho any tokoa, dia tsy maninona fa ataoko sorona ho an’ireo zanako mirahavavy. Ary rehefa mampionona azy ianao dia lazao azy tsara fa mihoatra noho izay mety ho tratrin’ny fon’olombelona no efa nitiavako azy. Ary ny amin-dramatoa vadiko dia manam-pinoana izy ka heveriko fa hahazaka izao. Hafatro farany dia aza anaovana fotoam-pivavahana amin’ny fandevenana ahy. Aoka hody mangina ilay efa nohadinoin’izao tontolo izao. Raha misy olona voahetsi-po noho izao dia indreo ny zanako. Ireo ihany no anton’izao sorona izao. Izay iriko farany dia izao ny hivoaran’ny fiainam-pirenena, mba tsy hisian’ny toy izao intsony izany no vakin’ny taratasy, hoy ingahy mpitandrina! Somary nisento izy, dia nangina koa, fa samy tsy nahateny razafy sy rajoelina ary rajery. Samy lasa lavitra mantsy ny eritreriny, indrindra fa ny an’izy roa lahy, fa nahatadidy ny nihaonany tamin- drakoto sy ny resaka nifanaovany taminy. Toa tahaka ny hitany niverina teo anoloany ny endriny, toa tahaka ny hitany ny fihetsiny tsotsotra, toa reny ny feony, nohetsehin’ny alahelo, niharo hatezerana,